
Parlamentul  României

Camera  Deputaţilor
	Comisia pentru apărare, ordine

publică şi siguranţă naţională

        Nr. 4c-12/419/2013
	                                             Bucureşti, 10.12.2013
                                                PL x 445/2013


R A P O R T
asupra propunerii legislative pentru completarea art. 21 din Legea nr. 80/1995 privind statutul cadrelor militare, cu modificările și completările ulterioare
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu propunerea legislativă pentru completarea art. 21 din Legea nr. 80/1995 privind statutul cadrelor militare, cu modificările și completările ulterioare, trimisă cu adresa nr. PL x 445 din 27 noiembrie 2013 şi înregistrată cu nr. 4c-12/419 din 27 noiembrie 2013.

2. Iniţiatori: deputaţii Ion Mocioalcă, George Scutaru, Radu Stroe, Niculae Mircovici, Corneliu-Mugurel Cozmanciuc şi Mihai Weber.
3. Consiliul Legislativ – avizează favorabil, cu observaţii şi propuneri (adresa nr. 444 din 21 noiembrie 2013).
4. Camera Deputaţilor este prima Cameră sesizată.
5. Propunerea legislativă are ca obiect de reglementare completarea art. 21 din Legea nr. 80/1995 privind statutul cadrelor militare, cu modificările şi completările ulterioare, preconizându-se ca personalul militar clasat inapt sau apt limitat pentru serviciul militar să fie încadrat sau reîncadrat, la cerere, în instituţiile militare de care aparţin în funcţii militare sau civile stabilite prin ordin al conducătorului instituţiei.
6. Propunerea legislativă face parte din categoria legilor organice, potrivit prevederilor art. 73 din Constituţia României, republicată.

7. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.

8.  La lucrările Comisiei au fost prezenţi 20 de deputaţi din totalul de 24 de membri.


În urma dezbaterilor, în şedinţa din 10 decembrie 2013, membrii Comisiei, cu unanimitate de voturi pentru, au hotărât să propună plenului Camerei Deputaţilor adoptarea acestei propuneri legislative, cu amendamentele admise cuprinse în anexă.
Preşedinte
Ion  MOCIOALCĂ
Întocmit: Valentin Busuioc, consilier parlamentar

A N E X Ă

	Nr.

crt.
	Text din Legea

nr. 80/1995
	Text iniţiator
	Amendament/Autorul
	Motivarea

	1. 
	
	LEGE pentru completarea art. 21 din Legea nr. 80/1995 privind statutul cadrelor militare, cu modificările şi completările ulterioare


	LEGE pentru modificarea şi completarea Legii nr. 80/1995 privind statutul cadrelor militare
	

	2. 
	-
	„Articol unic. – După alineatul (3) al articolului 21 din Legea nr. 80/1995 privind statutul cadrelor militare, publicată în Monitorul Oficial al României, Partea I, nr. 155 din 20 iulie 1995, cu modificările şi completările ulterioare, se introduce un nou alineat, alin. (4), cu următorul cuprins:

“(4) Personalul militar clasat inapt sau apt limitat pentru serviciul militar de către comisiile de expertiză medico-militare, în urma afecţiunilor fizice dobândite în timpul sau în legătură cu exercitarea atribuţiilor de serviciu, se încadrează sau se reîncadrează, la cerere, în instituţiile militare de care aparţin, în funcţii militare sau civile stabilite prin ordin al conducătorului instituţiei”.


	Articol unic. – Legea nr. 80/1995 privind statutul cadrelor militare, publicată în Monitorul Oficial al României, Partea I, nr. 155 din 20 iulie 1995, cu modificările şi completările ulterioare, se modifică şi se completează după cum urmează:
1. La articolul 21, după alineatul 3 se introduce un nou alineat, alineatul 4, cu următorul cuprins:

„La cerere, personalul militar clasat inapt sau apt limitat pentru ser-viciul militar de către comisiile de expertiză medico–militară, în tim-pul sau în legătură cu exercitarea atribuţiilor de serviciu, poate fi men-ţinut sau rechemat în activitate în funcţii mili-tare sau încadrat în funcţii civile fără examen sau concurs, în instituţiile din sistemul de apărare, ordine publică şi sigu-ranţă naţională, în condi-ţiile stabilite prin ordin al conducătorului institu-ţiei.”
Autori: membrii Comisiei pentru apărare, ordine publică şi siguranţă naţională
	

	3. 
	-
	-
	2. La articolul 25, după alineatul 1 se introduc trei noi alineate, alineatele 2-4, cu următorul cuprins:

 „Copiii personalului militar, clasat inapt sau apt limitat pentru serviciul militar de către comisiile de expertiză medico–militară ori, după caz, decedat, în timpul sau în legătură cu exercitarea atribuţiilor de serviciu,  pot fi înmatriculaţi, la cerere, fără examen, în instituţiile de învăţământ ale instituţiilor din sistemul de apărare, ordine publică şi siguranţă naţională, dacă îndeplinesc condiţiile legale.

Copiii aflaţi în întreţinerea personalului militar, clasat inapt sau apt limitat pentru serviciul militar de către comisiile de expertiză medico–militară ori, după caz, decedat, în timpul sau în legătură cu exercitarea atribuţiilor de serviciu, precum şi soţul sau soţia acestuia, pot fi numiţi în funcţii de cadru militar sau angajaţi ca personal contractual, fără examen sau concurs, în instituţiile din sistemul de apărare, ordine publică şi siguranţă naţională, dacă îndeplinesc condiţiile legale.

Prin ordin al conducătorului instituţiei  se stabilesc condiţiile şi procedura de aplicare a prevederilor prezentului articol.”

Autori: membrii Comisiei pentru apărare, ordine publică şi siguranţă naţională
	

	4. 
	Art. 85 - Ofiţerii, maiştrii militari şi subofiţerii în activitate pot fi trecuţi în rezervă sau direct în retragere, după caz, în următoarele situaţii:
b) sunt clasaţi "inapt pentru serviciul militar" de către comisiile de expertiză medico-militară;
c) sunt clasaţi "apt limitat";
	-
	3. La articolul 85 alineatul 1, literele b) şi c) se modifică şi vor avea următorul cuprins:

     „b) sunt clasaţi „inapt pentru serviciul militar” de către comisiile de expertiză medico-militară, cu excepţia situaţiei în care a intervenit menţinerea în activitate în condiţiile art. 21 alin. 4;
     c) sunt clasaţi "apt limitat" de către comisiile de expertiză medico-militară, cu excepţia situaţiei în care a intervenit menţinerea în activitate în condiţiile art. 21 alin. 4;”

Autori: membrii Comisiei pentru apărare, ordine publică şi siguranţă naţională
	

	5. 
	
	-


	4. La articolul 109, după alineatul 13 se introduce un nou alineat, alineatul 14, cu următorul cuprins:

”Dispoziţiile art. 21 alin. 4 şi ale art. 25 alin. 2–4  se aplică în exclusivitate personalului militar din Ministerul Afacerilor Interne, Serviciul de Informaţii Externe, Serviciul Român de Informaţii, Serviciul de Protecţie şi Pază şi Ser-viciului de Telecomunicaţii Speciale.”
Autori: membrii Comisiei pentru apărare, ordine publică şi siguranţă naţională
	


